Oʻzbekiston milliy universiteti

Mirzo Ulugʻbek nomidagi Oʻzbekiston Milliy universiteti (OʻzMU) – Oʻzbekistondagi eng yirik oliy oʻquv yurti va ilmiy tekshirish markazlaridan biri; Oʻrta Osiyo va Qozogʻistondagi birinchi universitet. 1918-yil Turkiston xalq universiteti sifatida Toshkent shahrida tashkil etilgan. Turkiston xalq universiteti 1920-yildan Turkiston davlat universiteti, 1923-yildan Oʻrta Osiyo davlat universiteti (SAGU), 1960-yildan Toshkent davlat universiteti deb nomlangan. Oʻzbekiston Respublikasi Prezidentining 2000-yil 28-yanvardagi farmoniga muvofiq, universitetga milliy universitet maqomi berildi va u hozirgi nomi bilan ataldi. 1995-yil Mirzo Ulugʻbek nomi berilgan.

 Tarixi 
thumb|250px|Oʻrta Osiyo davlat universitetida ishlash uchun otlangan olimlar jamoasi. Fevral 1920-yil
 Tashkil qilinishi 
XX asrning boshlarida Toshkent va Turkiston oʻlkasining jadal rivojlanishi hamda Toshkent va Samarqanddagi gimnaziyalar, Toshkent Real bilim yurti yoki Toshkent shahridagi oʻqituvchilar seminariyasi va boshqa oʻrta taʼlim muassasalarini bitirgan oʻqimishli odamlar sonining koʻpayishi munosabati bilan bu yerda oliy oʻquv yurti – vaqtning eng yuqori talablariga javob beradigan universitetni ochish masalasi keskin koʻtarildi.

Tayyorgarlik ishlari ham jamoatchilik, ham viloyat maʼmuriyati tomonidan amalga oshirildi. Toshkentdagi universitetni ochish uchun smeta va boshqa zarur hujjatlar 1914-yilga tayyorlangan. Biroq, birinchi jahon urushi bu rejalarga toʻsqinlik qildi.

Shunga qaramay, mintaqada oliy oʻquv yurtini ochish zaruriyati saqlanib qoldi. Shuning uchun 1917-yil 15-22-noyabr kunlari Toshkentda boʻlib oʻtgan Turkiston Sovetlarining III mintaqaviy qurultoyi bu yerda oliy oʻquv yurtini ochishga qaror qildi. 1918-yil 17-fevral kuni Toshkent oliy taʼlim ishtiyoqmandlari jamiyatining taʼsis yigʻilishi boʻlib oʻtdi. Uning tarkibiga rus geografik va texnik jamiyatlari Turkiston boʻlimlari, Toshkent tabiatshunoslar va shifokorlar jamiyati, Toshkent pedagogika va yuridik jamiyatlari, Turkiston qishloq xoʻjaligi jamiyati, musulmon oʻqituvchilari jamiyati, politexnika kurslari hamda oʻlkashunoslik oʻqituvchilari uyushmasi vakillari kiradi.

Oliy taʼlim ishtiyoqmandlari jamiyatining aʼzolari matematik V. I. Romanovskiy, shifokorlar A. P. Shilov va M. I. Slonim, agronom R. R. Shreder, meʼmor G. M. Varichevskiy va boshqalar kabi taniqli olimlar edi. M. I. Sosnovskiy rais etib saylandi.

 Xalq universiteti 
thumb|Oʻrta Osiya Davlat Universiteti bitiruvchilari.
1918-yil 9-mart kuni Turkiston oʻlkasining XKK milliy universitetini xalq taʼlimi komissarligiga boʻysunish bilan tashkil etishga qaror qildi. Universitetga harbiy maktab binosi va buyuk knyaz N. K. Romanov saroyi berildi. Tashkiliy xarajatlar uchun 2 million rubl ajratildi. Ushbu qaror 1918-yil 16 martdagi Turkiston Davlat qoʻmitasi buyrugʻi bilan eʼlon qilindi.

1918-yil 11-mart kuni Turkiston universiteti kengashi tuzildi, 1918-yil 5-aprel kuni kengash majlisida uning rahbarlari saylandi. Universitet direktori ilgari Petrograd gimnaziyalaridan birining oʻqituvchisi va oliy xotin-qizlar kurslarining xususiy dotsenti sifatida ishlagan taniqli xalq taʼlimi xodimi A. V. Popov edi. Direktor oʻrinbosari eng yirik agronom Rixard Rixardovich Shreder etib saylandi.

Shundan so‘ng, universitetga o‘qish istagini bildirganlarni qabul qilish boshlandi. 1918-yil 21-aprel kuni Turkiston xalq universitetining tantanali ochilish marosimi boʻlib oʻtdi. Dastlab bu yerda oʻqigan talabalar soni 1200 kishi edi.

Taʼkidlash joizki, Turkiston xalq universiteti tashkil topganining dastlabki davrida oliy taʼlim muassasasi emas edi. U turli xil taʼlim va maʼrifiy muassasalarni birlashtirgan oʻziga xos oʻquv kombinati edi. U universitet tipidagi fakultetlarni oʻz ichiga olgan: tabiiy-matematik, qishloq xoʻjaligi, texnik, ijtimoiy-iqtisodiy va adabiy-falsafiy (1918-yil kuzidan boshlab tarixiy-filologik, pedagogika, jumladan, pedologiya va psixologiya) va turli kurslar: elektromontyorlar, oʻrmon texniklari, yer-suv qoʻmitalari oʻqituvchilari, avtomobil ishlari, temir yoʻl, chizmalar, kooperativ, pedagogik, xorijiy tillar, maktabgacha taʼlim, kesish va tikish, poyabzal ishlar va boshqalar. Universitetdagi kurslarni tinglashga barcha xohlovchilarga, ularning taʼlim darajasidan qatʼi nazar, ruxsat berildi. Yaʼni, ayrim hollarda, tabiatan universitet kurslari oʻrta kasb-hunar taʼlim muassasalariga yaqinlashdi.

1961-1969-yillarda Oʻzbekiston milliy universiteti Markaziy Osiyo muassasalari oʻrtasida zamonaviy taʼlim tizimida birinchi oʻrinni egalladi va Sovet Ittifoqining eng nufuzli oliy oʻquv yurtlaridan biriga aylandi. Koʻplab Markaziy Osiyo milliy universitetlari Oʻzbekiston milliy universiteti bazasida tashkil etilgan, jumladan, Abay nomidagi Qozogʻiston Milliy pedagogika universiteti (1925), Tojikiston oliy pedagogika instituti (1932) va Tojikiston qishloq xoʻjaligi instituti (1931), shunindek, ayrim maʼlumotlarga koʻra Qirgʻiz milliy universiteti tashkil etilishiga ham asos boʻlgan.

 Keyingi yillar 
Turkiston universitetida tibbiyot, fizika-matematika, ijtimoiy-iqtisodiy (ijtimoiy fanlar), tarix-filologiya, texnika, qishloq xoʻjaligi va harbiy fakultetlar boʻlib, ularda 2969 talaba oʻqigan. Ishchi va dehqonlarni, ayniqsa, mahalliy millat vakillarini universitetga kirishga tayyorlash maqsadida uning huzuridagi ishchilar fakulteti muhim rol oʻynadi. Universitet yildan yilga kengayib bordi. 1924-yil "Ijtimoiy fanlar" fakulteti asosida "Mahalliy xoʻjalik va huquq" fakulteti tuzildi. Baʼzi fakultetlar birlashtirildi, ayrim fakultetlarda bir qancha boʻlim va kafedralar ochildi. Universitet mamlakatda Oʻrta Osiyo va Qozogʻiston uchun kadrlar tayyorlashning asosiy markaziga aylandi. Oʻzbek ziyolilarining tarkib topishida muhim rol oʻynadi. 20-yillarning 2-yarmidan universitetda ilmiy tekshirish ishlariga alohida ahamiyat berildi. 1929-yil aspirantura ochildi. Universitet olimlari tomonidan xalq xoʻjaligi uchun muhim ahamiyatga ega boʻlgan kashfiyotlar qilindi. Xususan, 1928-yil universitet olimi P. B. Grabovskiy I. F. Belyanskiy bilan birgalikda elektron nur yordamida harakatdagi tasvirni bir joydan boshqa joyga uzatadigan va qabul qiladigan „radiotelefot“ apparatini yaratdilar. 1928-yildan universitet fakultetlari asosida mustaqil tarmoqli institutlar, jumladan, Oʻrta Osiyo paxtachilik instituti, Oʻrta Osiyo paxtachilik va irrigatsiya politexnika instituti (hozirgi Toshkent irrigatsiya va melioratsiya instituti), Oʻrta Osiyo tibbiyot instituti, Tojikiston qishloq xoʻjaligi instituti, Tojikiston agronomiya va pedagogika instituti, Turkmaniston zooveterinariya instituti, Oʻrta Osiyo irrigatsiya muhandislari va texniklari instituti, Oʻrta Osiyo geologiya qidiruv instituti, Oʻrta Osiyo industrial instituti (hozirgi Toshkent texnika universiteti), Oʻrta Osiyo ipakchilik instituti, Oʻrta Osiyo moliya iqtisod instituti (hozirgi Toshkent iqtisodiyot universiteti) va boshqa institut hamda ilmiy tekshirish muassasalari tarkib topdi. 1931-yil universitetda biologiya, texnika, fizika-matematika va ishchi fakultetlari ishladi. 1935-yil tarix, tuproqshunoslik, geologiya hamda geografiya fakultetlari tashkil topdi. 1938-yil sirtqi boʻlim ochildi. Ikkinchi jahon urushi (1939—1945)dan oldingi davrda universitet oʻqituvchilar tarkibi universitetni tugatgan milliy kadrlar (T. N. Qori Niyoziy, T. Z. Zohidov, T. A. Sorimsoqov, O. S. Sodiqov va boshqalar) hisobiga kengaydi. 1941-yil noyabrda Oʻzbekiston Davlat Universiteti (hozirgi Samarqand universiteti) SAGUga qoʻshildi (1945-yil yana ajralib chiqdi). Filologiya (1942), sharq (1944), geografiya (1945), geologiya-tuproqshunoslik (1945) fakultetlari tashkil etildi. 1943-yil aprelda aspirantura kengaytirilib, doktorantura ochildi. Universitet olimlari 1943-yil Oʻzbekiston Respublikasi Fanlar akademiyasining tashkil topishi va rivojlanishida asosiy rol oʻynadilar. Keyingi yillarda universitet faoliyati yanada kengaydi, oʻquv jarayonlari takomillashdi va ilmiy tadqiqotlarlar yuksaldi. 1991-yil sharq va yuridik fakultetlari negizida Toshkent sharqshunoslik instituti va Toshkent yuridik instituti tashkil topdi. Universitetda 14 ta fakultet (fizika, mexanika-matematika, kimyo, biologiya-tuproqshunoslik, geografiya, geologiya, oʻzbek filologiyasi, xorijiy filologiya, jurnalistika, tarix, falsafa, ijtimoiy-siyosiy fanlar, iqtisodiyot, huquqshunoslik), fakultet maqomidagi tillar markazi, tayyorlov boʻlimi, 102 kafedra, Amaliy fizika ilmiy tekshirish instituti, Oliy pedagogika instituti, Amaliy ekologiya va tabiatdan unumli foydalanish ilmiy tekshirish boʻlimi, botanika bogʻi, 16 ta ilmiy laboratoriya va milliy qadriyatlar markazi faoliyat koʻrsatadi. Shuningdek, oʻquv, oʻquv-uslubiy, aspirantura, marketing, ichki nazorat va monitoring, reja-moliya, hisob, xodimlar boʻlimlari, magistratura markazi, bosh muhandis xizmati va boshqalar mavjud. Universitetda 3 milliondan ortiq asarga ega 14 ta kutubxona (ulardan 13 tasi fakultetlar qoshida) faoliyat koʻrsatadi. Kutubxonada toshbosma va nodir qoʻlyozmalar fondi bor.

Universitet 34 taʼlim yoʻnalishi boʻyicha bakalavrlar, 108 mutaxassislik boʻyicha magistrlar tayyorlaydi. 68 mutaxassislik boʻyicha aspirantura, 20 mutaxassislik boʻyicha doktorantura mavjud. 2005-yil 164 aspirant, 16 doktorant, 127 tadqiqotchi ilmiy tekshirish olib bordi, 14 ixtisoslashgan kengash (9 doktorlik va 5 nomzodlik) 30 mutaxassislik boʻyicha faoliyat koʻrsatadi. 2004-2005-oʻquv yili universitetda 10 250 talaba taʼlim oldi, 1059 professor-oʻqituvchi, jumladan, 136 fan doktori va professor, 387 fan nomzodi va dotsent ishladi. Universitet professor oʻqituvchilari orasida Oʻzbekiston Respublikasi Fanlar akademiyasining akademiklari (A. A. Abduvahobov, J. A. Azimov, T. A. Azlarov, Sh. A. Alimov, Sh. A. Ayupov, T. N. Dolimov, T. J. Joʻrayev, T. S. Yoʻldoshboyev, A. T. Mamadalimov, J. A. Musayev, M. M. Musaxonov, A. R. Muhammadjonov, T. M. Moʻminov, N. A. Parpiyev, S. Sh. Rashidova, M. Salohiddinov, Sh. I.Solihov, N. Y. Sotimov, B. O. Toshmuhamedov, S. Sh. Shermuhamedov va boshqalar) bor. Universitetda muhim fan tarmoqlari boʻyicha ilmiy maktab va yoʻnalishlar yaratildi. Xususan, universitet olimlarining matematika va mexanika (V. I. Romanovskiy, T. A. Sarimsoqov, S. H. Sirojiddinov, Sh. Q. Farmonov, T. A. Azlarov, M. S. Salohiddinov, A. S. Sadullaev, Sh. A. Ayupov, Sh. O. Alimov, M. T. Oʻrozboyev, A. Begmatov), fizika (S. V. Starodubsev, O. Xolmuhamedov, Sh. Otajonov, S. U. Umarov, R. X. Mallin), kimyo (O. S. Sodiqov, R. Tillayev, K. S. Ahmedov, Oʻ. N. Musayev, S. Sh. Rashidova, Sh. T. Tolipov), biologiya (Y. P. Korovin, T. Z. Zohidov, A. T. Toʻlaganov, A. Vahobov), tuproqshunoslik va agrokimyo (S. N. Rijov, X. A. Abdullayev), biokimyo va biofizika (Y. X. Toʻraqulov), baland togʻlarni oʻzlashtirish (I. A. Raykova), genetika (J. A. Musayev), geologiya (A. S. Uklonskiy, O. I. Islomov, T. N. Dolimov), geografiya (L. N. Korjenevskiy, A. Soliyev, Z. M. Akramov, H. H. Hasanov), falsafa (A. T. Ayupov, K. S. Sodiqov, E. Yusupov, S. Shermuhamedov, J. M. Boboyev, I. Rahimov), tarix (V. V. Bartold, A.  A. Semyonov), huquqshunoslik (H. S. Sulaymonova, O. E. Eshonov, Sh. Z. Oʻrazayev), sharqshunoslik (Sh. Shomuhamedov), filologiya (Gʻ. K. Karimov, O. Sharafiddinov, S. D. Dolimov, A. Gʻ.Gʻulomov, L. P. Qayumov, B. Qosimov, U. Normatov, A. Abduazizov, Sh. Rahmatullayev), psixologiya (E. Gʻoziyev), sotsiologiya (N. Aliqoriyev) sohasidagi tadqiqotlari mashhur.

Universitet tashkil topgandan beri 110 mingdan ortiq mutaxassis tayyorlandi (2005). Universitetda taniqli shoir va yozuvchilardan Oybek, M. Avezov, A. Qahhor, A. Muxtor, P. Qodirov, O. Yoqubov, Oʻ. Hoshimov, Oʻzbekiston Qahramonlari O. Sharafiddinov, A. Oripov, E. Vohidov va boshqalar oʻqigan.

Universitetda „Oʻzbekiston milliy universiteti xabarlari“ jurnali (1997) va „Milliy universitet“ gazetasi (1918) chiqadi. Universitet oʻz bosmaxonasiga ega boʻlib, unda har yili professor va oʻqituvchilarning 100 dan ortiq ilmiy asar va oʻquv-uslubiy i nashr etiladi.

Universitetda 2025-yil 26-iyun holatiga koʻra 34 mingdan ortiq talaba, magistr, aspirant va doktorantlar tahsil olmoqda.

 Rektorlar 
 1918-1918 – Munavvarqori Abdurashidxon oʻgʻli
 1918-1918 – Aleksey Vasilyevich Popov
 1918-1919 – Gleb Nikanorovich Cherdansev
 1919-1920 – Nikolay Dimo
 1920-1921 – Andrey Fedorovich Solkin
 1921-1926 – Abram Lvovich Brodskiy
 1926-1927 – A. A. Znamenskiy
 1927-1930 – Boris Grigoryevich GorodetskiyGORODYeTsKIY Boris Grigorevich
 1930-1931 – M. A. Segal
 1931-1931 – M. G. Antropov
 1931-1932 – N. M. Murodov
 1932-1933 – Toshmuhammad Qori-Niyoziy
 1933-1936 – Vasiliy Yakovlevich Yarotskiy
 1936-1942 – S. D. Muraveyskiy
 1942-1943 – Sulton Umarov
 1943-1944 – Toshmuhammad Aliyevich Sarimsoqov
 1944-1945 – Y. E. Veliyev
 1945-1950 – Sulton Umarov
 1950-1952 – Tesha Zohidov
 1952-1958 – Toshmuhammad Aliyevich Sarimsoqov
 1958-1966 – Sodiqov Obid Sodiqovich
 1966-1971 – Saʻdi Sirojiddinov
 1971-1983 – Toshmuhammad Aliyevich Sarimsoqov
 1983-1987 – Saʻdi Sirojiddinov
 1987-1990 – Alimov Shavkat Orifjonovich
 1990-1992 – Yusupov Erkin
 1992-1996 – Toʻxtamurod Joʻrayev
 1996-2004 – Toʻrabek Dolimov
 2004-2006 – R. R. Ashurov
 2006-2017 – Gʻofurjon Isroilovich Muxamedov
 2017-2021 – Avazjon Rahimovich Marahimov
 2021-h.v. – Inom Urishevich Madjidov

 Akademiklar 
T/rF. I. ShFakulteti1 Sattorov Joʻraqul SattorovichBiologiya2 Azimov Jaloliddin AzimovichBiologiya3 Ayupov ShavkatMatematika4 Alimov Shavkat ArifjanovichMatematika5 Farmonov Shokir QosimovichMatematika6 Muqimov KomilFizika7Azimboy SaʼdullayevMatematika

 Fakultetlar 

 Matematika
 Amaliy matematika va intellektual texnologiyalar
 Fizika
 Biologiya
 Ekologiya
 Kimyo
 Xorijiy filologiya
 Iqtisodiyot
 Ijtimoiy fanlar
 Jurnalistika
 Tarix
 Geografiya va geoaxborot tizimlari
 Geologiya va muhandislik geologiyasi
 Gidrometeorologiya
 Taekvondo va sport faoliyati
 Oʻzbek filologiyasi
 Oʻzbek-Isroil qoʻshma fakulteti
 Bakalavr yoʻnalishlari 
 Kunduzgi 
 # Shifr Taʼlim yoʻnalishi nomi15111400Xorijiy til va adabiyoti: ingliz tili25111600Milliy gʻoya, maʼnaviyat asoslari va huquq taʼlimi35120101Filologiya va tillarni oʻqitish: oʻzbek tili45120112Filologiya va tillarni oʻqitish: ingliz tili55120113Filologiya va tillarni oʻqitish: nemis tili65120114Filologiya va tillarni oʻqitish: fransuz tili75120201Tarjima nazariyasi va amaliyoti: ingliz tili85120202Tarjima nazariyasi va amaliyoti: nemis tili95120203Tarjima nazariyasi va amaliyoti: fransuz tili105120300Tarix (mamlakatlar va mintaqalar boʻyicha)115120400Arxeologiya125120500Falsafa135121300Tarix va ekskursiya-oʻlkashunoslik ishi145121400Antropologiya va etnologiya155130100Matematika165130200Amaliy matematika va informatika175140100Biologiya ( boʻyicha)185140200Fizika195140300Mexanika205140400Astronomiya215140500Kimyo225140600Geografiya235140700Gidrometeorologiya245140800Geologiya255140900Geofizika265141100Gidrologiya (tarmoqlar boʻyicha)275141200Geokimyo285141300Neft va gaz kimyosi295141400Polimer va kompozitsion materiallar kimyosi305141500Biotibbiyot fizikasi315141600Foydali qazilma konlarini baholash va geomodellashtirish325141800Tabiiy va fiziologik faol birikmalar kimyosi335210100Sotsiologiya345210203Psixologiya: amaliy psixologiya355210204Psixologiya: oila psixologiyasi365210205Psixologiya: yoshlar psixologiyasi375220300Arxivshunoslik385230100Iqtisodiyot (tarmoqlar va sohalar boʻyicha)395231700Kadrlar menejmenti405232200Ekonometrika415232300Mintaqaviy iqtisodiyot425311500Geodeziya, kartografiya va kadastr (funksiyalari boʻyicha)435330100Axborot tizimlarining matematik va dasturiy taʼminoti445330200Informatika va axborot texnologiyalari (tarmoqlar va sohalar boʻyicha)455330300Axborot xavfsizligi (sohalar boʻyicha)465410100Agrokimyo va agrotuproqshunoslik475520101Ijtimoiy ish (pensiya taʼminoti)485520102Ijtimoiy ish (oila va bolalar bilan ishlash)495610700Sport tadbirlarini tashkil etish va boshqarish505630100Ekologiya va atrof-muhit muhofazasi (tarmoqlar va sohalar boʻyicha)5160420100Yurisprudensiya

 Sirtqi 
 # Shifr Taʼlim yoʻnalishi nomi15111600Milliy gʻoya, maʼnaviyat asoslari va huquq taʼlimi25120101Filologiya va tillarni oʻqitish: oʻzbek tili35120300Tarix (mamlakatlar va mintaqalar boʻyicha)45120500Falsafa55140100Biologiya ( boʻyicha)65140600Geografiya75140800Geologiya85210100Sotsiologiya95210203Psixologiya: amaliy psixologiya105220300Arxivshunoslik115230100Iqtisodiyot (tarmoqlar va sohalar boʻyicha)125231700Kadrlar menejmenti135311500Geodeziya, kartografiya va kadastr (funksiyalari boʻyicha)145330200Informatika va axborot texnologiyalari (tarmoqlar va sohalar boʻyicha)155410100Agrokimyo va agrotuproqshunoslik165520102Ijtimoiy ish (oila va bolalar bilan ishlash)175610700Sport tadbirlarini tashkil etish va boshqarish185630100Ekologiya va atrof-muhit muhofazasi (tarmoqlar va sohalar boʻyicha)
 Kechki 
 # Shifr Taʼlim yoʻnalishi nomi15120101Filologiya va tillarni oʻqitish: oʻzbek tili25120112Filologiya va tillarni oʻqitish: ingliz tili35120400Arxeologiya45130100Matematika55130200Amaliy matematika va informatika65140200Fizika75140500Kimyo85330200Informatika va axborot texnologiyalari (tarmoqlar va sohalar boʻyicha)
 Magistratura yoʻnalishlari 
 # Shifr Taʼlim yoʻnalishi nomi15A111601Ijtimoiy-gumanitar fanlarni oʻqitish metodikasi (maʼnaviyat asoslari)25A120101Adabiyotshunoslik: rus adabiyoti35A120101Adabiyotshunoslik: oʻzbek adabiyoti45A120102Lingvistika: rus tili55A120102Lingvistika: ingliz tili65A120102Lingvistika: fransuz tili75A120102Lingvistika: nemis tili85A120102Lingvistika: oʻzbek tili95A120106Kompyuter lingvistikasi105A120201Qiyosiy tilshunoslik, lingvistik tarjimashunoslik (tillar boʻyicha)115A120302Tarix (yoʻnalishlar va faoliyat turi boʻyicha)125A120303Davlat va fuqarolik jamiyati institutlari boshqaruvi135A120304Tarixshunoslik, manbashunoslik va tarixiy tadqiqot usullari (mamlakatlar boʻyicha)145A120401Arxeologiya155A120501Falsafa (sohalar boʻyicha)165A121401Etnografiya, etnologiya va antropologiya175A130101Matematika (yoʻnalishlar boʻyicha)185A130102Matematik iqtisodiyot195A130103Aktuar va moliyaviy matematika205A130201Amaliy matematika (sohalar boʻyicha)215A140101Biologiya (fan yoʻnalishi boʻyicha)225A140102Mikrobiologiya va virusologiya235A140103Biofizika va biokimyo245A140104Biotexnologiya255A140201Fizika (yoʻnalishlar boʻyicha)265A140202Yadro fizikasi va yadro texnologiyalari (qoʻllash sohalari boʻyicha)275A140204Qayta tiklanuvchi energiya i va barqaror atrof-muhit fizikasi285A140205Yarimoʻtkazgichlar fizikasi295A140301Mexanika va matematik modellashtirish305A140401Astronomiya (tadqiqot yoʻnalishi boʻyicha)315A140501Kimyo (fan yoʻnalishi boʻyicha)325A140502Radiokimyo335A140503Neft va gaz kimyosi va texnologiyasi345A140602Geografiya (oʻrganish obyekti boʻyicha)355A140603Amaliy geografiya (sohalar boʻyicha)365A140701Meteorologiya, iqlimshunoslik, agrometeorologiya (faoliyat boʻyicha)375A140702Gidrometeorologiya (faoliyat turi boʻyicha)385A140703Iqlim oʻzgarishi va iqlimiy xatarlarni baholash395A140801Geologiya (faoliyat boʻyicha)405A140802Geologik sʼyomka va foydali qazilmalar konlarini qidirish415A140805Geofizika, foydali qazilmalarni qidirishning geofizik usullari425A140808Geokimyo, foydali qazilmalarni qidirishning geokimyoviy usullari435A140810Mineralogiya va kristallografiya445A140806Seysmologiya va seysmometriya455A141001Tuproqshunoslik (tadqiqot turi boʻyicha)465A141002Eksperimental agrokimyo475A141101Gidrologiya (oʻrganish obyektlari boʻyicha)485A141102Gidrogeologiya (oʻrganish obyekti boʻyicha)495A210101Sotsiologiya (yoʻnalishlar boʻyicha)505A210101Sotsiologiya (ommaviy kommunikatsiyalar sotsiologiyasi)515A210102Ijtimoiy tizim va jarayonlarning axborot va psixologik xavfsizligi525A210201Psixologiya (faoliyat boʻyicha)535A210201Psixologiya (oilaviy munosabatlar psixologiyasi)545A210201Psixologiya (ijtimoiy psixologiya)555A220301Hujjatchilik, hujjatshunoslik va arxivshunoslik565A230102Iqtisodiyot (tarmoqlar va sohalar boʻyicha)575A230103Makroiqtisodiyot585A231601Inson resurslarini boshqarish595A232201Ekonometrika605A311502Geodeziya va kartografiya (funksiyalari boʻyicha)615A311701Foydali qazilma konlari geologiyasi, qidiruv va razvedkasi (kon boʻyicha)625A313401Geodeziya va geoinformatika635A320101Materialshunoslik va materiallar texnologiyasi (tarmoqlar boʻyicha)645A330101Kompyuter ilmlari va dasturlash texnologiyalari (yoʻnalishlar boʻyicha)655A330201Kompyuter tizimlari va ularning dasturiy taʼminoti (tarmoqlar va sohalar boʻyicha)665A330204Axborot tizimlari (tarmoqlar boʻyicha)675A330301Kriptografiya va kriptoanaliz (yoʻnalishlar boʻyicha)685A330302Axborot xavfsizligi (yoʻnalishlar boʻyicha)695A520101Ijtimoiy ish (faoliyatning turli sohalari boʻyicha)705A520101Ijtimoiy ish (yoshlar bilan ishlashni tashkil etish)715A630102Ekologiya (tarmoqlar va sohalar boʻyicha)

 

 

Turkum:Oʻzbekistondagi universitetlar
Turkum:Mirzo Ulugʻbek sharafiga nomlangan joylar
Turkum:Toshkentdagi oliy taʼlim muassasalari